Peytextê Avusturya Vîyana de hetê Merkezê Komela Demokratîke yê Kurdan (DKTM) ra ‘Nobeta Ocalanî rê Azadîye‘  ameye destpêkerdene.
Çalakîya ke 2 aşme kena derg, her roja yewşeme û dişeme mabênê saetanê 14.00 û 17.00 î de verê Banê Karlzplaz Opera ya Vîyana de yena viraştene.
Hewteyê verêne yê ‘Nobeta  Ocalanî rê Azadîye’ de Têgêrayîşê Cinîyan ê Avesta nobete tepişt. Çalakwanan bi vilawekan derheqê felsefeya Ocalanî û tecrîdî de zanayîş da û waşt ke wa tecrîd helêk cuwa ver bêro wedartene.
SÎSTEMÊ ÎMRALI YENO XORINKERDENE
Çalakî de nameyê DKTMyî ra Osman Yildirimî qisey kerd û dîqet ant serrgêra 20. a komploya mîyanneteweyîye de xorinkerdişê tecrîdî ser. Yildirmî seba wayîrvejîyayîşê  Ocalanî veng da şarê kurd û dostanê ci û wina va: ‘‘Şexsê Rayberê ma de wazenê ke ma pêroyin bigerî binê tecrîdî. Ganî ma vera naye haya bî, veyîyê kuçeyan û têkoşînî berz bikerî.‘‘
Hewteyê ma yê averî de zî nobete do hetê têgêrayîşê gencan ra bêro tepiştene.
Çalakwanan seba mîtîngo ke do  hewteyêna roja yewşeme mabênê saetanê 12.00 û 14.00î de verê Kîlîseyê Domî Stefhansplatzî virazîyo, veng da û waşt wa her kes tewrê ci bibo.
